དེར་བརྟེན་སྔ་མོའི་བོད་ཀྱི་དགོན་པ་མང་པོ་ཞིག་གི་མཚན་ཟུར་ལ་དགོན་སྡེ་དེེ་ཤེས་ཡོན་སློབ་གཉེར་བྱེད་སའི་ལྟེ་གནས་ཤིག་ཡིན་པའི་ཤེས་བྱེད་མེད།དཔེར་ན།གསང་ཕུ་ནེའུ་ཐོག་དང།དགའ་ལྡན་རྣམ་པར་རྒྱལ་བའི་གླིང།སེ་ར་ཐེག་ཆེན་གླིང།དཔལ་ལྡན་འབྲས་སྤུངས།བཀྲ་ཤིས་ལྷུན་པོ།བླ་བྲང་བཀྲ་ཤིས་འཁྱིལ།སྐུ་འབུམ་བྱམས་པ་གླིང།བློ་གླིང་དགེ་ལྡན་བཀྲ་ཤིས་འཁྱིལ་ཞེས་པ་ལྟ་བུ་སྟེ།དགོན་པ་འདི་དག་གི་མཚན་ཟུར་ནས་དགོན་པ་དེ་དང་དེ་ཤེས་ཡོན་སློབ་སྦྱོང་བྱེད་སའི་ལྟེ་གནས་ཤིག་ཡིན་པའི་ཤེས་བྱེད་གཏན་ནས་མེད་ཅིང།གོང་དུ་བཤད་པ་ལྟར་མང་ཚོགས་ཀྱི་བསམ་བློར་གནས་འདི་དག་དད་པ་ཞུ་ས་དང།ཕྱག་འཚལ་སྐོར་སྦྱོང་ཞུ་ས།ཞབས་བརྟན་སྒྲུབ་བཅོལ་བྱེད་ས་ཞིག་མ་གཏོགས།ཤེས་ཡོན་སློབ་སྦྱོང་བྱེད་ས་དང་རིག་གཞུང་གི་འབྱུང་ཁུངས་ཤིག་ཡིན་པའི་ངོས་འཛིན་ཡོང་ཐུབ་ཀྱི་མེད།འདི་ལ་ལོ་རྒྱུས་དང་སྤྱི་ཚོགས་ཀྱི་རྒྱབ་ལྗོངས་མང་པོ་ཞིག་བྱེད་དུ་ཡོད་ཀྱང་སྐབས་སུ་མ་བབས་པས་ཡིག་ཚོགས་ཀྱི་སྤྲོས་པ་མ་བྱས།